En la ekspoziciejo kiun mi vizitis ĉe la tekompanio Chunlun mi ankaŭ lernis pri tio, ke Fujian-a jasmena teo estas delonge konata kaj aprezata en la tuta mondo. La sekreto de ĝia speciala gusto, laŭ klarigo de gvidantino, estas la varmaj akvofontoj, kiuj abundas en tiu regiono. El ili venas la akvo kiu nutras la plantojn, kaj mi aldonas ke certe ne nur tio, sed ankaŭ la milda klimato kaj pura medio estas gravegaj por la alta kvalito de jasmena teo el Fuzhou, kies aro da teknikoj pri produktado estis agnoskita de la Organizaĵo pri Nutrado kaj Agrikulturo de UN kiel Monde Grava Agrikultura Heredaĵo. Imperiestrino Cixi havis la kutimon donaci jasmenan teon el Fujian al alilandaj ŝtatestroj kaj diplomatoj okaze de iliaj vizitoj al Ĉinio, kaj Mao Zedong elektis jasmenan teon el Fuzhou por bonvenigi usonan prezidenton Richard Nixon okaze de lia vizito al Ĉinio en 1972.